[bookmark: _GoBack]ПРАВИЛНИК
ЗА ОРГАНИЗАЦИЯТА И ДЕЙНОСТТА НА ОБЩИНСКО ПРЕДПРИЯТИЕ "ТРАНСПОРТ"

Приет с решение на Общински съвет-Бургас по т.44,
Протокол № 17/18.12.2012 г.; изменен и допълнен: по т.2, Протокол №24/28.02.2017 г.



РАЗДЕЛ I
ОБЩИ РАЗПОРЕДБИ

Чл.1. Настоящият Правилник урежда дейността, специфичните правила и управлението на Общинско предприятие "Транспорт".
Чл.2. (1) Общинско предприятие "Транспорт" е специализирано звено на Община Бургас по смисъла на глава шеста, чл.52 от Закона за общинската собственост и осъществява дейността си въз основа на настоящия правилник.
(2) Общинското предприятие "Транспорт" няма статут на юридическо лице и осъществява дейността си от името на Община Бургас, съгласно предмета на дейност по чл.6 от настоящия правилник.
Чл.3.Общинското предприятие "Транспорт" е второстепенен разпоредител с бюджетни средства и осъществява своята дейност на бюджетна издръжка при условията и реда на този правилник. Предприятието може да оперира със самостоятелни банкови сметки.
Чл.4. Общинското предприятие "Транспорт" се създава, преобразува и закрива с решение на Общински съвет - Бургас.
Чл.5.  Адресът на предприятието е: гр.Бургас, ул. "Александровска" №106.

РАЗДЕЛ II
ПРЕДМЕТ НА ДЕЙНОСТ

Чл.6. Общинското предприятие "Транспорт" осъществява следния предмет на дейност: Осъществяване на контрол по изпълнението на транспортната задача от превозните средства, извършващи обществен превоз на пътници на територията на Община Бургас; извършване на дейности по поддръжка, администриране и управление на системата за управление на трафика, контрол и мониторинг на изпълнението на договора за обществена услуга с вътрешен оператор на обществения транспорт, съгласно Регламент 1370/2007 на Европейския парламент и съвета и Наредба 2 от 15 март 2002 г. за условията и реда за утвърждаване на транспортни схеми и за осъществяване на обществени превози на пътници с автобуси, електронната система за самотаксуване и контрол на паркирането в гр.Бургас и система за обществени велосипеди;извършване на дейности по чл.167, ал.2, т.2 от ЗДвП, както и дейността по отстраняване, превозване и съхраняване на неправилно паркирани ППС; управление на предоставените му недвижими имоти - общинска собственост, в това число и събиране приходите от такси, наеми, цени на услуги и други, от експлоатацията  на  същите;   организиране  и  осигурява  своевременното събиране на наемите и другите приходи от имотите; подготвяне на пълната документация, ведно със съответните административни актове и извършва съответните действия за прекратяване или разваляне на сключените договори за предоставените му за управление недвижими имоти -общинска собственост, за претендиране на дължими суми по съдебен ред и изземване на имоти по административен ред, при наличие на основание за това; създаване на условия за достъп и ползване на предоставените му за управление недвижими имоти - общинска собственост, от физически и юридически лица, срещу заплащане на съответните такси и цени на услуги, определени от Общински съвет - Бургас.
Чл.7.  Промяната в предмета на дейност се извършва с Решение на Общинския съвет.

РАЗДЕЛ III
СТРУКТУРА И ЧИСЛЕНОСТ НА ОБЩИНСКОТО ПРЕДПРИЯТИЕ

Чл.8. Организационно-управленската структура и числения състав на предприятието е съгласно приложение № 1, неразделна част от настоящия правилник.

РАЗДЕЛ IV
УПРАВЛЕНИЕ

Чл.9. Общинското предприятие се ръководи и представлява от Директор.
Чл.10. Кметът на Община Бургас назначава Директора на общинското предприятие.
Чл.11. Директорът организира и управлява дейността на предприятието, съобразно действащото законодателство, решенията на Общински съвет Бургас и заповедите на Кмета на Община Бургас.
Чл.12. За осъществяването на своите правомощия, Директорът на общинското предприятие издава заповеди.
Чл.13. Директорът назначава, преназначава и освобождава работниците и служителите на общинското предприятие и урежда трудовите правоотношения с тях, съгласно Кодекса на труда.
Чл.14. При осъществяване на дейността на общинското предприятие Директорът:
1) организира цялостната дейност на предприятието;
2)  управлява предоставеното общинско имущество ефективно и с грижа на добър стопанин;
3)  разработва краткосрочни и дългосрочни програми за развитие на предприятието и работи по тяхното изпълнение след утвърждаване от Кмета на Общината; 
4) представлява предприятието пред държавните и общински органи и институции, пред съдебните органи, пред банките, пред физически и юридически лица;
5) организира контрола върху финансово-счетоводната дисциплина и ефективното използване на финансовите и материални активи;
6) изготвя поименно длъжностно щатно разписание и го представя за утвърждаване от кмета на Община Бургас;
7) дава отчет за дейността на предприятието и за своята дейност пред Кмета на Община Бургас;
8)   организира изготвянето, актуализирането и представянето на проект на бюджетна сметка за съответната година (прогноза за очакваните приходи и необходимите разходи за дейността му, за разходите, свързани с придобиването, управлението и разпореждането с активи-общинска собственост) пред Дирекция „Бюджет и финанси", с копие до Дирекция „Икономика и стопански дейности".

РАЗДЕЛ V
ФИНАНСИРАНЕ НА ПРЕДПРИЯТИЕТО

Чл. 15. Дейността на общинското предприятие "Транспорт" се финансира от бюджета на Община Бургас, местни дейности по пълна бюджетна класификация за текущата бюджетна година. Същото е второстепенен разпоредител с бюджетни кредити.
Чл.16. Периодичния контрол по изпълнение на утвърдения бюджет се осъществява от съответната финансова дирекция при Община Бургас.
Чл.17. Цялостният контрол по изпълнение дейността на общинското предприятие "Транспорт" се осъществява от Кмета на Община Бургас или упълномощен със заповед на Кмета на Община Бургас заместник - кмет.
Чл.18. Общинското предприятие осъществява счетоводната си дейност съгласно изискванията на Закона за счетоводството и утвърдената счетоводна политика на Община Бургас. Предприятието води отделна аналитична отчетност за приходите си и извършваната дейност.
Чл.19. Годишните брутни приходи на предприятието се установяват въз основа на годишен счетоводен отчет.
Чл.20. Разходите на предприятието са в рамките на утвърдения годишен бюджетен кредит.
Чл.21. Реализираните приходи от дейността на предприятието се внасят в Бюджета на Община Бургас.

РАЗДЕЛ VI
ПРАВА И ЗАДЪЛЖЕНИЯ ПО ОТНОШЕНИЕ НА
ПРЕДОСТАВЕНОТО ОБЩИНСКО ИМУЩЕСТВО

Чл.22. Общинско предприятие "Транспорт" извършва дейността си чрез имуществото, предоставено с Решение на Общински съвет - Бургас, съгласно приложение №2.
Чл. 23. Общинско предприятие "Транспорт" има следните права и задължения по отношение предоставеното имущество:
1. управлява представените му недвижими имоти - общинска собственост и събира приходите от такси, наеми, цени на услуги и други, от експлоатацията а същите.
2. Извършва приемането и предаването на дадените от Община Бургас под наем или под друга форма имоти по Приложение №1 или на части от тях, предоставени му за управление.
3. Осъществява контрол по изпълнението на сключените от Община Бургас договори за имотите или части от имотите, предоставени му за управление.
4. Организира и управлява своевременното събиране на наемите и другите приходи от имотите.
5. Подготвя пълната документация, ведно със съответните действия за прекратяване или разваляне на сключените договори за предоставени му за управление имоти.
6. Осъществява изпълнението на заповедите за изземване на предоставените му за управление недвижими имоти - общинска собственост, които се владеят или държат без правно основание от трети лица, не се използват по предназначение или необходимостта от тях е отпаднала.
7. Създава условия за достъп и ползване на предоставените му за управление недвижими имоти - общинска собственост, от физически и юридически лица, срещу заплащане на съответните такси и цени на услуги, определени от Общински съвет - Бургас.
8. Своевременно представя информация в Дирекция „Управление за общинската собственост" при Община Бургас за свободни или освобождаващи се от наематели или ползватели имоти - общинска собственост, предоставени му за управление.

РАЗДЕЛ VII
ЗАКЛЮЧИТЕЛНИ РАЗПОРЕДБИ

§1.Този правилник се приема на основание чл.52, ал.З от Закона за общинската собственост.
§2.За неуредените с този правилник случаи се прилагат разпоредбите на действащото законодателство на Република България и актовете на органите местно самоуправление на Община Бургас.
Настоящият   правилник   е   приет   с   Решение  по т.44 от Протокол №17/18.12.2012 г.на Общински съвет - Бургас.




Председател на Общински съвет – Бургас: 
					
    / Костантин Луков /



Секретар на Община – Бургас: 

/Божидар Кънчев/












Приложение 1
към Правилник за организацията и дейността на ОП  „Транспорт“
прието с Решение по т.2 от Протокол  №24 /28.02.2017 г.

ОРГАНИЗАЦИОННО-УПРАВЛЕНСКА СТРУКТУРА И ЧИСЛЕН СЪСТАВ

	№ по ред
	Длъжностни наименования
	Численост на персонала/ бр./

	1
	Директор
	1

	2
	Ръководител звено
	4

	3
	Инспектор
	4

	4
	Контрольор
	23

	5
	Оператор Синя Зона
	8

	6
	Гл. Счетоводител
	1

	7
	Домакин,касиер
	1

	8
	Касиер
	8

	9
	Оператор Кол център
	7

	10
	Отчетник, паркинг
	29

	11
	Счетоводител
	3

	12
	Работник поддръжка
	4

	13
	Чистачка
	7

	14
	Системен администратор
	2

	15
	Организатор пътна маркировка
	1

	16
	Шофьор на автокран
	11

	17
	Оператор ПСМ
	8

	18
	Специалист човешки ресурси
	1

	19
	Отчетник,велопарк
	1

	20
	Шофьор,лекотоварен
	4

	21
	Системен инженер
	1

	22
	Специалист ТРЗ
	1

	23
	Технически сътрудник
	1

	24
	Завеждащ адм.служба
	1

	25
	Отг.спом.дейности
	1

	26
	Специалист/репатрация/
	2

	27
	Орг.обработка произв.информация
	1

	28
	Координатор
	1

	29
	Координатор, дейности
	2

	30
	Електротехник,поддръжка сгради
	1

	31
	Оператор, контактен център, видеонаблюдение 
	5


Общо				   145 бр.


Приложение 2
към Правилник за организацията и дейността на ОП „Транспорт“

СПИСЪК на имотите - общинска собственост, които се предоставят за управление и поддръжка на Общинско предприятие „Транспорт“ при Община Бургас
	№
	имот
	акт за собственост
	вид собственост

	1
	Закрит паркинг "Опера"
	1095/29.01.99
	публична

	2
	Закрит паркинг - площад "Тройката"
	214/06.06.97
	публична

	3
	Паркинг - културен дом на НХК
	№ 4708/22.С6.2007Г.
	публична

	4
	Паркинг - до бл.39, к/с "Изгрев"
	1117/11.02.519
	публична

	5
	Паркинг - пред "Млекоцентрала"
	3649/19.05.03
	публична

	6
	Паркинг - срещу бл.5 к/с "Изгрев"
	1118/12.02.99
	частна

	7
	Паркинг - до бл.26 к/с "Изгрев"
	1111/11.02.99
	частна

	8
	Паркинг - зад СЗ "Бойчо Брънзов"
	741/10.02.93
	публична

	9
	Паркинг - зад ресторант "Пиргос", к/с "Лазур"
	823/31.03.98
	публична

	10
	Паркинг - до СЗ "Младост" к/с "Славейков"
	871/23.06.98
	публична

	11
	Паркинг - пред бл.21 к-с "Изгрев"
	1115/11.02.99
	частна

	12
	Паркинг - пред бл.ЗЗ к/с "Изгрев"
	1116/11.02 99
	публична

	13
	Паркинг - к/с "Лазур" кв.1, УПИ III
	209/05.06.97
	частна

	14
	Паркинг - под стадион "Нефтохимик"к/с "Лазур"
	210/05.06.97
	публична

	15
	Паркинг - пред ресторант "Пиргос"к/с "Лазур"
	824/31.03.98
	публична

	16
	Паркинг - до бл.94, к/с „Меден Рудник"
	695/20.01.98
	частна

	17
	Паркинг - до бл.96, к/с "Меден Рудник"
	2368/17.0С-.2000
	публична

	18
	Паркинг - до бл.107, к/с "Меден Рудник"
	834/09.04 98
	публична

	19
	Паркинг - до бл.105, к/с "Меден Рудник"
	832/09.04.98
	публична

	20
	Паркинг - пред бл.35, к/с "Изгрев"
	3116/17.01.02
	публична

	21
	Закрит паркинг -к/с "Славейков"
	4843/07.11.2007
	частна

	22
	Паркинг - зад ДНА, ул. Шейново"
	1660/08.1 2.99г.
	частна

	23
	Паркинг - Приморски парк до "Евин плаж"
	176/06.05.97
	публична

	24
	Паркинг - пред стадион "Черноморец"
	1121/11.02.99
	публична

	25
	Паркинг - Минерални бани с.Ветрен
	958/1609 98
	публична

	26
	Паркинг - до Търговска къща
	608/12.12.97
	публична

	27
	Паркинг за автомобили Сарафово
	5490/06.04.2009Г.
	частна

	28
	Част от имот, представляващ временен паркинг до ДКЦ II -Гурко
	3314/10.06.2002Г.
	публична

	29
	Паркинг - до РУМ "Велека"
	808/30.03.98
	публична

	30
	Паркинг - до "Фрегатата"
	2986/01 38.01
	публична

	31
	Паркинг "Интерхотел България
	2273/29.02.2000Г.
	публична

	32
	Паркинг до РУМ Резвая
	833/09.04.1998г.
	публична

	33
	Сграда Автогара Юг
	8331/15.03.2016
	Частна 

	34
	Сектори, паркинг, озеленяване и пешеходна зона автогара „Юг“
	
	

	35
	Централна автобусна спирка /ЦАС/
	
	

	36
	Прилежаща територия към ЦАС
	
	

	37
	Автобусни спирки 7 А и 7 Б
	
	

	38
	Терминал „Меден Рудник” и прилежаща територия”
	АПОС с  №№ 7616/16.10.2013г.; 7617/16.10.2013г.; 7619/17.10.2013г.; и 8339/6.4.2016г.,
	публична



























Приложение 3
към Правилник за организацията и дейността на ОП"Транспорт"
прието с Решение по т.2 от Протокол  №24 /28.02.2017 г.

СПИСЪК на съоръженията и оборудването - общинска собственост, предоставени за управление и поддръжка на Общинско предприятие „Транспорт“ при Община Бургас
	№
	Кратко описание на актива
	Единица
	Количество

	1
	Система за информация на пътници в реално време по автобусни спирки и в трафик център
	Бр.
	1

	2
	Система за контрол и управление на обществения транспорт
	Бр.
	1

	3
	Система за видеонаблюдения по автобусни спирки, светофари и трафик център
	Бр.
	1

	4
	Светофарни уредби
	Бр.
	31

	5
	Мълниезащитна инсталация в автогара „Юг“
	Бр.
	1

	6
	Пожароизвестителна  инсталация в автогара „Юг“
	Бр.
	1

	7
	Оповестителна инсталация в автогара „Юг“
	Бр.
	1

	8
	Климатична/термопомпена инсталация в автогара „Юг“
	Бр.
	1

	9
	Асансьор
	Бр.
	1

	10
	Павилион за вестници, карти, информация
	Бр.
	1

	11
	Павилион санитарни възли
	Бр.
	1

	12
	Велостанции /киоск/
	Бр.
	9

	13
	Самостоятелни модули за паркиране на велосипеди
	Бр.
	75

	14
	Софтуер за продажба на абонаментни карти, свързани с отдаването на велосипеди под наем
	Бр.
	1



